ai4bharat/Pralekha huggingface dataset:
ரெயில்வே அமைச்சகம்
ரத்து செய்யப்படும் பயணச்சீட்டுகளுக்கான பணத்தைத் திரும்பப் பெறுதல்
ரயில்வேயில் காத்திருப்பு பட்டியல் நிலை தொடர்ந்து கண்காணிக்கப்படுகிறது. கூடுதல் தேவையை பூர்த்தி செய்ய, ஏற்கனவே உள்ள ரயில்களில் பெட்டிகள் அதிகரிக்கப்படுகிறது. அத்துடன் சிறப்பு ரயில்கள் இயக்கப்படுகின்றன. புதிய ரயில்களும், அறிமுகப்படுத்தப்படுகின்றன.
முதல் முன்பதிவு அட்டவணை தயாரிக்கும் போது காத்திருப்போர் பட்டியலில் உள்ள பயணச்சீட்டுதானாகவே ரத்து செய்யப்பட்டு, ஆட்டோ ரீஃபண்ட் எனப்படும் திருப்பிச் செலுத்துதல் நடைமுறையின் மூலம் வங்கிக் கணக்கிற்கு பணம் திரும்பச் செலுத்தப்படுகிறது.
பணம் எடுக்கப்பட்டு முன்பதிவு செய்யப்படாவிட்டால், ஐ.ஆர்.சி.டி.சி மறுநாள் தானியங்கி முறையில் பணத்தைத் திரும்பப் பெறும் செயல்முறையைத் தொடங்குகிறது. பொதுவாகபின்வரும் பரிவர்த்தனை முறையின்படி பணம் திரும்பப் பெறுவதற்கான கால அளவு அமையும்.
· நெட் பேங்க்கிங் / வாலட் / கேஷ் அட்டைப் பரிவர்த்தனைகளுக்கு 3 முதல் 4 வேலை நாட்கள்.
· கிரெடிட் கார்டு / டெபிட் கார்டு பரிவர்த்தனைகளுக்கு 6 முதல் 7 வேலை நாட்கள்.
ரயில்வே அமைச்சர் திரு அஸ்வினி வைஷ்ணவ் இன்று மக்களவையில் எழுத்துப்பூர்வமாக அளித்த பதிலில் இந்த தகவலைத் தெரிவித்துள்ளார்.
--------
AP/ANU/PLM/RS/KPG
(Visitor Counter : 61
கலாசாரத்துறை அமைச்சகம்
28 அடி உயரம் உடைய நேதாஜி சுபாஷ் சந்திரபோஸின் சிலையை பிரதமர் நாளை திறந்து வைக்கிறார்
புதுதில்லியில் இந்தியா கேட் அருகே நேதாஜி சுபாஷ் சந்திர போஸ் சிலையை பிரதமர் திரு நரேந்திர மோடி நாளை  திறந்து வைக்கிறார். 28 அடி உயரமுள்ள இந்த சிலை நேதாஜியின் முப்பரிமாண சிலை அமைந்துள்ள அதே இடத்தில் திறக்கப்பட உள்ளது.
மோனோலித்திக் கிரானைட் கற்களால் இந்த சிலை வடிவமைக்கப்பட்டுள்ளது. இதற்கிடையே நேதாஜியின் வாழ்க்கை குறித்த ட்ரோன் காட்சி இந்தியா கேட் பகுதியில் 9, 10, 11 செப்டம்பர் 2022 அன்று இரவு எட்டு மணிக்கு இடம் பெற உள்ளது. இதனைப் பார்வையாளர்கள் இலவசமாக கண்டுகளிக்கலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1857574
------
(Visitor Counter : 218
மத்திய அமைச்சரவை
இந்தியா - ஐக்கிய அரபு அமீரகம் இடையே கல்வித்துறை ஒத்துழைப்புக்கான புரிந்துணர்வு ஒப்பந்தத்தில் கையெழுத்திட மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவை, கல்வித்துறை ஒத்துழைப்பில், இந்திய அரசின் கல்வி அமைச்சகம், ஐக்கிய அரபு அரசின் கல்வி அமைச்சகம் இடையே புரிந்துணர்வு ஒப்பந்தத்தில் கையெழுத்திட ஒப்புதல் வழங்கியுள்ளது. கல்வியில், இந்தியா, ஐக்கிய அரபு அமீரகமிடையே தற்போதுள்ள ஒத்துழைப்பை மேலும் வலுப்படுத்துவது, இந்திய அரசின் ஈடுபாட்டை விரிவுப்படுத்துவதே புரிந்துணர்வு ஒப்பந்தத்தின் நோக்கமாகும்.
கல்வித்துறையில் ஐக்கிய அரபு அமீரகத்துடன் 2015-ல் கையெழுத்திடப்பட்ட புரிந்துணர்வு ஒப்பந்தம் 2018-ஆம் ஆண்டில் காலாவதியானது. தொடர்ந்து, 2019-ல், இருநாடுகளிடையே புதிய புரிந்துணர்வு ஒப்பந்தத்தில் கையெழுத்திட முன்மொழியப்பட்டது. இந்த புதிய புரிந்துணர்வு ஒப்பந்தம், இந்திய கல்வித்துறையில், தேசிய கல்விக் கொள்கை 2020 மூலம் கொண்டு வரப்பட்டுள்ள மாற்றங்களை உள்ளடக்கியது.
இந்த புரிந்துணர்வு ஒப்பந்தம், தகவல் பரிமாற்றம், தொழில் நுட்பம், தொழில் கல்வி மற்றும் பயிற்சி, ஆசிரியர்களுக்கான திறன் மேம்பாடு, இருநாட்டு உயர் கல்வி நிறுவனங்களிடையே, கூட்டு மற்றும் இரட்டைப் பட்டப் படிப்பை வழங்குவது உள்ளிட்ட திட்டங்களுக்கான ஒத்துழைப்பை மேம்படுத்துவதை நோக்கமாக கொண்டுள்ளது.
இந்த புதிய புரிந்துணர்வு ஒப்பந்தம் கல்வி ஒத்துழைப்பை அதிகரித்து, இந்தியா, ஐக்கிய அரபு அமீரகத்துக்கிடையே கல்விக்கான இயக்கத்தை அதிகரிக்கும். இந்த பரஸ்பர தகுதிகளை அங்கீகரிக்கும் வகையில் தகவல் பரிமாற்றத்தை எளிமையாக்கும்.
இந்த புரிந்துணர்வு ஒப்பந்தம் கையெழுத்திடப்பட்ட நாளிலிருந்து 5 ஆண்டுகளுக்கு செல்லுபடியாகும் மற்றும் இருதரப்பினரின் ஒப்புதலுடன் தானாகவே புதுப்பிக்கப்படும். இந்த புதிய புரிந்துணர்வு ஒப்பந்தம் 2015-ல் ஐக்கிய அரபு அமீரகத்துடன் கையெழுத்திட்ட முந்தைய புரிந்துணர்வு ஒப்பந்தத்தை செல்லாததாக்கும். பின்னர் அது செயல்படாது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கட்டுமானம் மற்றும் பணி அளித்தலுக்கான இலக்குகளை சாலை அமைச்சகத்திற்கு திரு நிதின் கட்கரி நிர்ணயித்துள்ளார்.
இந்த ஆண்டு தேசிய நெடுஞ்சாலையில்16000 கி.மீ. தூரத்திற்கு சாலை அமைக்கப்படவுள்ளது. இந்தப் பணி அளிப்பு தேசிய நெடுஞ்சாலைப் பணிகளில் 25 சதவீதம் அதிகமாகும்.
நடப்பு ஆண்டில்  தேசிய நெடுஞ்சாலைகளில் சுமார் 20,000 கிலோ மீட்டர் தூரத்திற்குப் பணிகள் வழங்க சாலைப்போக்குவரத்து மற்றும் நெடுஞ்சாலைகள் அமைச்சகம் இலக்கு நிர்ணயித்துள்ளதாக சாலைப்போக்குவரத்து, நெடுஞ்சாலைகள், கப்பல் போக்குவரத்து, நீர்வளம், நதி மேம்பாடு, கங்கை புனரமைப்புத்துறைகளுக்கான மத்திய அமைச்சர் திரு நிதின் கட்கரி தெரிவித்துள்ளார். 2017-18 ல் அமைச்சகத்தால் 8,652 கிலோ மீட்டர் என்.ஹெச்.ஏ.ஐ மூலம் 7,397 கிலோ மீட்டர் என்.ஹெச்.ஐ.டி.சி.எல். மூலம் 1,006 என மொத்தம் பணி அளிக்கப்பட்ட 17,055 கிலோ மீட்டரைவிட இது 25 சதவீதம் அதிகமாகும்.
2018-19 க்கு இலக்கு நிர்ணயிக்கப்பட்டுள்ள 16,420 கி.மீ. தூர சாலை அமைப்பில் 9,700 கி.மீ. சாலைப்போக்குவரத்து மற்றும் நெடுஞ்சாலைகள் அமைச்சகத்தாலும் 6,000 கி.மீ. என்.ஹெச்.ஏ.ஐ. மூலமும் 720 கி.மீ. என்.ஹெச்.ஐ.டி.சி.எல் மூலமும் அமைக்கப்படும். 2017-18 ல் 9,829 கி.மீ. தூர தேசிய நெடுஞ்சாலைகள் அமைக்கப்பட்டன. சென்ற ஆண்டு ஒரு நாளைக்கு 27 கி.மீ. தூர சாலை அமைப்பு என்ற இலக்கிற்கு மாறாக இந்த ஆண்டு ஒரு நாளைக்கு 45 கி.மீ. என இலக்கு நிர்ணயிக்கப்பட்டுள்ளது.
நாட்டில் உள்ள நெடுஞ்சாலைகள் ஒருங்கிணைப்பை மேம்படுத்தவும் வலுப்படுத்தவும் தமது அமைச்சகம் அனைத்து முயற்சிகளையும் மேற்கொண்டிருப்பதாக திரு கட்கரி கூறினார்.
திரு. கட்கரி இன்று  நடத்திய தமது அமைச்சக அதிகாரிகளின் கூட்டத்தில் மாநில வாரியான திட்டங்கள் பற்றி ஆய்வு செய்யப்பட்டது.
(Visitor Counter : 127
பிரதமர் அலுவலகம்
விதிஷா சோக சம்பவத்துக்கு பிரதமர் இரங்கல்
மத்தியப் பிரதேசம், விதிஷாவில் நிகழ்ந்த சோக சம்பவத்தில் உயிரிழப்புகள் ஏற்பட்டதற்கு பிரதமர் திரு நரேந்திர மோடி ஆழ்ந்த துயரத்தை தெரிவித்துள்ளார். உயிரிழந்தவர்களின் குடும்பத்துக்கு, ரூ.2 லட்சம் கருணைத் தொகையையும், அவர் அறிவித்தார்.
இது குறித்து சுட்டுரையில் பிரதமர் அலுவலகம் விடுத்துள்ள செய்தியில் கூறியிருப்பதாவது:
‘‘மத்தியப் பிரதேசம், விதிஷாவில் நடந்த சோக சம்பவத்தால் வேதனையடைந்தேன். உறவினர்களை இழந்த குடும்பங்களுக்கு எனது இரங்கல்கள். உறவினர்களை இழந்த குடும்பத்துக்கு, பிரதமரின் தேசிய நிவாரண நிதியிலிருந்து ரூ. 2 லட்சம் கருணைத் தொகை வழங்கப்படும்: பிரதமர் திரு நரேந்திரமோடி’’
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலைப் பாதுகாப்பு கமிட்டிகள்
நாட்டில் உள்ள ஒவ்வொரு மாவட்டத்திலும் மாவட்ட சாலைப் பாதுகாப்பு கமிட்டியை மத்திய சாலைப் போக்குவரத்து மற்றும் நெடுஞ்சாலை அமைச்சகம் அமைத்துள்ளது என்று மத்திய சாலைப் போக்குவரத்து மற்றும் கப்பல் போக்குவரத்து, ரசாயனம் மற்றும் உரத் துறை இணையமைச்சர் திரு. மனுஷுக் எல். மாண்டவியா தெரிவித்தார். மக்களவையில் கேள்வி நேரத்தின்போது இன்று  எழுத்து மூலம் அளித்த பதிலில் இதைத் தெரிவித்துள்ளார்.
சாலையில் செல்வோரிடையே விழிப்புணர்வை ஏற்படுத்துவதற்காக அமைக்கப்பட்டுள்ள இந்தக் கமிட்டி அந்தந்த மாவட்டத்தில் உள்ள மக்களவை உறுப்பினரைத் தலைவராகக் கொண்டு செயல்படும். ஒரு மாவட்டத்தில் ஒன்றுக்கும் மேற்பட்ட மக்களவை உறுப்பினர்கள் இருந்தால், மூத்த எம்.பி. அதன் தலைவராக இருப்பார். அந்த மாவட்டத்தில் வசிக்கும் மாநிலங்களவை உறுப்பினர் சிறப்பு அழைப்பாளராகக் கமிட்டியில் பங்கேற்பார். மாவட்ட ஆட்சியர், மாவட்ட காவல் துறைக் கண்காணிப்பாளர், ஜில்லா பரிஷத் முதன்மைச் செயல் அலுவலர், மாநகராட்சியின் மேயர் அல்லது நகராட்சித் தலைவர், மாவட்டத்தில் உள்ள அனைத்துச் சட்டப் பேரவை உறுப்பினர்கள், மாவட்ட துணைக் கோட்டாட்சியர்கள் இடம்பெறுவர்.
பிரதமர் அலுவலகம்
லதா மங்கேஷ்கரின் பிறந்தநாளை முன்னிட்டு பிரதமர் அவருக்கு மரியாதை செலுத்தினார்
லதா மங்கேஷ்கரின் பிறந்தநாளை முன்னிட்டு பிரதமர் திரு நரேந்திர மோடி அவருக்கு அஞ்சலி செலுத்தியுள்ளார்.
சமூக ஊடக எக்ஸ் தள பதிவொன்றில் பிரதமர் கூறியுள்ளதாவது:
“சகோதரி லதாவின் பிறந்தநாளன்று அவரை நினைவு கூர்கிறேன். என்றென்றும் நிலைத்து நிற்கக்கூடிய தாக்கத்தை ஏற்படுத்தும் வகையில் பல தசாப்தங்களாக இந்திய இசைக்கு அவர் அளப்பரிய பங்களிப்பை வழங்கியுள்ளார். அவரது ஆத்மார்த்தமான பாடல்கள், ஆழமான உணர்ச்சிகளைத் தூண்டியதுடன், நமது கலாச்சாரத்தில் என்றென்றும் ஒரு சிறப்பு இடத்தைப் பிடிக்கும்.”
பொருளாதார விவகாரங்களுக்கான மத்திய அமைச்சரவைக் குழு
பிரதமர் கிராம சாலை திட்டத்தின் 3ம் கட்டத்திற்கு மத்திய அமைச்சரவை ஒப்புதல்
பிரதமர் கிராமசாலைத் திட்டத்தின் 3 வது கட்டத்தைத் துவக்க பிரதமர் திரு நரேந்திர மோடி தலைமையிலான, பொருளாதார விவகாரங்களுக்கான மத்திய அமைச்சரவைக் குழு இன்று ஒப்புதல் அளித்துள்ளது. இது நாடெங்கிலும் உள்ள கிராமசாலைகளை மேம்படுத்த மிகப்பெரும் உத்வேகம் அளிக்கும். கிராமப்புற வேளாண் சந்தைகள், மேல்நிலைப் பள்ளிகள், மருத்தவமனைகள் ஆகியவற்றை மக்கள் இருப்பிடங்களுடன் இணைப்பதற்கான சாலைகள் அமைப்பதற்கு வழிவகுக்கும்.
நாடெங்கிலும், பல்வேறு மாநிலங்களில் 1,25,000 கிலோமீட்டர் நீளத்திற்கு, பிரதமரின் கிராமசாலை திட்டத்தின் 3 வது கட்டத்தில் சாலைகளை ஒருங்கிணைக்கவும், மேம்படுத்தவும் திட்டமிடப்பட்டுள்ளது.
பிரதமர் அலுவலகம்
மொரீஷியஸ் பிரதமர் பிரவிந்த் குமார் ஜக்னாத்தை பிரதமர் சந்தித்தார்
பிரதமர் திரு. நரேந்திர மோடி, மொரீஷியஸ் பிரதமர் திரு பிரவிந்த் குமார் ஜக்னாத்தை 8 செப்டம்பர் 2023 அன்று சந்தித்தார். தில்லியில் நடைபெறும் ஜி 20 உச்சி மாநாட்டில் 'விருந்தினர் நாடாக' பங்கேற்க மொரீஷியஸுக்கு விடுக்கப்பட்ட சிறப்பு அழைப்பிற்கு பிரதமர் ஜுக்நாத் நன்றி தெரிவித்தார். இந்திய தலைமைத்துவத்தின் கீழ் ஜி 20 நாடுகளின் பல்வேறு பணிக்குழுக்கள் மற்றும் அமைச்சர்கள் கூட்டங்களில் மொரீஷியஸ் தீவிரமாக பங்கேற்றதை பிரதமர் பாராட்டினார்.
இரு நாடுகளுக்கும் இடையிலான ராஜீய உறவுகளின் 75 வது ஆண்டு நிறைவுடன், ஜி 20 நிகழ்ச்சிகள் நடைபெறுவது குறித்து இரு தலைவர்களும் மகிழ்ச்சி தெரிவித்தனர். இந்தியாவுக்கும் மொரீஷியஸுக்கும் இடையிலான பன்முக இருதரப்பு ஒத்துழைப்பை இரு தலைவர்களும் மறுஆய்வு செய்தனர். கடந்த ஆண்டில் இருதரப்பு பரிமாற்றங்களின் விரைவான வேகத்தை அவர்கள் குறிப்பிட்டனர், 30 க்கும் மேற்பட்ட தூதுக்குழு விஜயங்கள் மற்றும் 23 இருதரப்பு ஒப்பந்தங்கள் கையெழுத்தானதை அவர்கள் சுட்டிக்காட்டினர்.
சந்திரயான் -3 திட்டத்தின் வெற்றிக்காக பிரதமருக்கு வாழ்த்து தெரிவித்த பிரதமர் ஜக்நாத், விண்வெளித் துறையில் இரு தரப்பினருக்கும் இடையே மேலும் ஒத்துழைப்பை எதிர்நோக்கினார்.
----
ANU/SM/PKV/KRS
(
|
பிரதமர் அலுவலகம்
|
“பழங்குடியின கௌரவ தினம் மூலம் நாட்டின் பழங்குடியின பாரம்பரியத்தை வெளிப்படுத்துவதும், பழங்குடியின சமுதாயத்தின் மேம்பாட்டுக்கான உறுதிபாடும் ஐந்து உறுதிப்பாடுகளின் சக்தியின் அம்சமாகும்
“பகவான் பிர்சா முண்டா வெறும் விடுதலைப் போராட்ட வீரராக மட்டுமல்லாமல், நமது ஆன்மீகம் மற்றும் கலாச்சார சக்தியை ஏந்திச்செல்பவராகவும் இருந்தார்”
“பழங்குடியின சமுதாயத்தின் பெரும் பாரம்பரியத்தில் இருந்து கற்றுக்கொண்டு இந்தியா தனது வருங்காலத்தை வடிவமைக்க வேண்டும். பழங்குடியின கௌரவ தினம் இதற்கான வாய்ப்பாகவும், ஊடகமாகவும் இருக்கும் என நான் உறுதியாக நம்புகிறேன்”
பகவான் பிர்சா முண்டா மற்றும் கோடிக்கணக்கான பழங்குடியின வீரர்களின் கனவுகளை நனவாக்க ‘ஐந்து உறுதிப்பாடுகளின்’ சக்தியுடன் நாடு முன்னேறி வருவதாக பிரதமர் திரு நரேந்திர மோடி கூறியுள்ளார். பழங்குடியினர் கௌரவ தினத்தையொட்டி பிரதமர் நாட்டு மக்களுக்கு வாழ்த்து தெரிவித்து காணொலி செய்தியை இன்று வெளியிட்டுள்ளார். நாட்டின் பழங்குடியின பாரம்பரியத்தின் பெருமையை பழங்குடியினர் கௌரவ தினம் மூலம் வெளிப்படுத்துவதும், பழங்குடியின சமுதாயத்தின் மேம்பாட்டுக்கு உறுதி பூண்டுவதும் அந்த ஆற்றலின் ஒரு பகுதியாகும் என்று பிரதமர் கூறியுள்ளார்.
பகவான் பிர்சா முண்டாவுக்குப் மரியாதை செலுத்திய பிரதமர், நவம்பர் 15-ஆம் தேதி பழங்குடியினரின் பாரம்பரியத்தைக் கொண்டாடும் நாளாகும் என்று கூறியுள்ளார். பகவான் பிர்சா முண்டா நமது விடுதலைப் போராட்ட வீரர் மட்டுமல்லாமல், நமது ஆன்மிகம் மற்றும் கலாச்சார மாண்பை கட்டிக்காத்தவராகவும் இருந்தார் என அவர் தெரிவித்துள்ளார்.
விடுதலைப்போராட்டத்தில் பழங்குடியின சமூகத்தின் பங்களிப்பை நினைவுகூர்ந்த பிரதமர், விடுதலைப் போராட்டத்தில் பங்கேற்ற முக்கிய பழங்குடியின இயக்கங்கள் மற்றும் போராட்டங்களையும் நினைவு கூர்ந்தார். திலக் மாஞ்சி தலைமையிலான டாமின் சங்க்ராம், புத்து பகத்தின் தலைமையிலான லர்கா இயக்கம், சித்து-கன்ஹு கிராந்தி, தானா பகத் இயக்கம், வேக்தா பில் இயக்கம், நாய்க்டா இயக்கம், சந்த் ஜோரியா பரமேஷ்வர் மற்றும் ரூப் சிங் நாயக், லிம்டி தாஹோத் போர், மன்கரின் கோவிந்த் குருஜி, அல்லூரி சீதாராம ராஜு தலைமையிலான ராம்பா இயக்கம் ஆகியவற்றை அவர் நினைவுகூர்ந்துள்ளார்.
பழங்குடியினரின் பங்களிப்பை அங்கீகரித்து கொண்டாடுவதற்கு மேற்கொள்ளப்பட்ட நடவடிக்கைகளை பிரதமர் பட்டியலிட்டார். நாட்டின் பல்வேறு பகுதிகளில் உள்ள பழங்குடியினர் அருங்காட்சியகங்கள் மற்றும் ஜன்தன், கோபர்தன், வன்தன், சுயஉதவி குழுக்கள், தூய்மை இந்தியா, பிரதமரின் வீட்டுவசதி திட்டம், தாய்மார்களுக்கான பிரசவ உதவித்தொகை, கிராம சாலைகள் திட்டம், மொபைல் இணைப்பு, ஏக்லவ்யா பள்ளிகள், 90 சதவீத வன உற்பத்தி பொருட்களுக்கு குறைந்தபட்ச ஆதரவு விலை, ரத்த சோகைக்கான தடுப்பூசிகள் பழங்குடியின ஆராய்ச்சி நிறுவனங்கள், இலவச கொரோனா தடுப்பூசிகள், இந்திர தனுசு இயக்கம் ஆகிய பல்வேறு திட்டங்கள் மற்றும் இயக்கங்கள் பழங்குடியினர் சமுதாயத்தினருக்கு பெருமளவில் உதவியுள்ளதாக அவர் குறிப்பிட்டார்.
பழங்குடியின சமுதாயத்தின் வாழ்க்கை, வீரம் ஆகியவற்றை விளக்கிய பிரதமர்,“இந்த பெரும் பாரம்பரியத்திலிருந்து இந்தியா தனது எதிர்காலத்தை உருவாக்கிக் கொள்ள வேண்டும். பழங்குடியின கௌரவ தினம் இதற்கான வாய்ப்பாகவும், ஊடகமாகவும் மாறும் என்று நான் நிச்சயமாக நம்புகிறேன்” எனக் கூறி பிரதமர் தமது செய்தியை நிறைவு செய்துள்ளார்.
கப்பல் போக்குவரத்து அமைச்சகம்
பிபர்ஜாய் புயல் முன்னெச்சரிக்கை நடவடிக்கை குறித்து திரு சர்பானந்த சோனாவால் ஆய்வு செய்தார்
பிபர்ஜாய் புயலால் ஏற்படும் சேதங்களை தவிர்க்கும் வகையில் மத்திய அரசு மற்றும் குஜராத் மாநில அரசு உயர் அதிகாரிகளுடன் முன்னெச்சரிக்கை நடவடிக்கைகள் குறித்து மத்திய துறைமுகங்கள், கப்பல், நீர்வளத்துறை அமைச்சர் திரு சர்பானந்த சோனாவால் ஆய்வு மேற்கொண்டார். இந்தப் புயல் நாளை குஜராத் கடலோரப் பகுதிகளில் அதிதீவிரப் புயலாக கரையை கடக்கும் என்று தெரிவிக்கப்பட்டுள்ளது.
இக்கூட்டத்தில் பேசிய திரு சோனோவால், அண்மைக் காலங்களில் இந்தியாவை தாக்கும் இயற்கை பேரிடர்களை எதிர்கொள்வதற்கு நாம் முழுஅளவில் தயாராக இருக்க வேண்டும் என்று கூறினார். பொருட்களின் இழப்புகளை தவிர்க்கவும், மக்களின் பாதுகாப்பை உறுதிசெய்யவும் அனைத்து நடவடிக்கைகளையும் எடுத்துள்ளதாக அவர் தெரிவித்தார். கடலோரப் பகுதிகளில் வசிக்கும் மக்கள் அப்புறப்படுத்தப்பட்டு, பாதுகாப்பான இடங்களில் தங்கவைக்கப்பட்டு வருவதாகவும், புயலுக்குப் பிறகு பாதிக்கப்பட்டுள்ள மக்கள் தங்குவதற்கான முகாம்கள் ஏற்படுத்தப்பட்டு வருவதாகவும் அவர் கூறினார். இந்த முகாம்களில் மகளிர் மற்றும் குழந்தைகள் உள்பட அனைவருக்கும் அவசர கால உதவி, மருத்துவ உதவி, ஊட்டசத்து மிக்க உணவு ஆகியவற்றை வழங்குவதற்குத் தேவையான அனைத்து ஏற்பாடுகளும் மேற்கொள்ளப்பட்டுள்ளதாக அவர் தெரிவித்தார். பாதிப்புக்குள்ளாகும் இடங்களில் பெரிய கப்பல்களில் பாதுகாப்பை உறுதிசெய்வதற்கான முன்னெச்சரிக்கை நடவடிக்கை களும் மேற்கொள்ளப்பட்டு வருவதாக கூறினார்.
புயல் கரையைக் கடக்கும் வரை உயிர் மற்றும் உடைமையை பாதுகாக்கும் வகையில், ஒருங்கிணைந்து செயல்படுமாறு அனைத்து அமைப்புகளையும் திரு சர்பானந்த சோனாவால் கேட்டுக் கொண்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932356
சுகாதாரம் மற்றும் குடும்ப நலத்துறை அமைச்சகம்
குஜராத் கட்ச் பகுதியில் ‘பிபர்ஜாய்’ புயல் முன்னெச்சரிக்கை நடவடிக்கைகளை மத்திய சுகாதாரத்துறை அமைச்சர் டாக்டர் மன்சுக் மாண்டவியா ஆய்வு செய்தார்
குஜராத் கட்ச் பகுதியில் ‘பிபர்ஜாய்’ புயல் முன்னெச்சரிக்கை நடவடிக்கைகளை மத்திய சுகாதார மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இன்று ஆய்வு செய்தார். பிபர்ஜாய் புயல் குஜராத் கடலோர பகுதியில் ஜூன் 15 அன்று  அதிதீவிர புயலாக கரையை கடக்கும் என்று எதிர்பார்க்கப்படுகிறது.
பின்னர், பூஜ் விமானப்படை தளத்திற்கு சென்ற மத்திய சுகாதாரத்துறை அமைச்சர், இந்திய விமானப் படையின் ‘கருடா’ அவசர கால மீட்புக்குழுவின் தயார் நிலை குறித்து ஆய்வு செய்தார். பின்னர் பேசிய அவர், புயல் பாதிப்பிலிருந்து சொத்துக்களையும், உயிர்களையும் பாதுகாப்பதற்கான நமது வீரர்கள் தயார் நிலையில் உள்ளதாக குறிப்பிட்டார்.
அதனைத்தொடர்ந்து பூஜ்ஜில் உள்ள கே கே படேல் சிறப்பு பன்னோக்கு மருத்துவமனைக்கு சென்று அவசர பிரிவின் தயார் நிலை குறித்து கேட்டறிந்தார். அத்துடன், கட்ச் மாவட்ட அரசு மருத்துவமனைகள், அறக்கட்டளைகள் நடத்தும் மருத்துவமனைகள் மற்றும் இதர மருத்துவமனைகளில் ஆக்சிஜன், பிராணவாயு மற்றும் தீவிர சிகிச்சை பிரிவு படுக்கைகள் இருப்பு குறித்து அவர் ஆய்வு செய்தார்.
புயல் கரையை கடந்த பிறகு, தேவைப்படும் உடனடி சுகாதார வசதிகள் குறித்து அவர் ஆய்வு மேற்கொண்டார்.
கட்ச் பகுதியில் 108 அவசர கால வாகன ஊர்திகளின் ஓட்டுநர்களுடன் அவர் உரையாடினார். அவர்களுடைய உற்சாகமும், ஆதரவும், நம்பிக்கையை ஏற்படுத்தியுள்ளதாக கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932310
தேர்தல் ஆணையம்
தலைமை தேர்தல் ஆணையர் & தேர்தல் ஆணையர்கள் கொவிட் நிதியுதவிக்கு பங்களிக்க தேர்தல் ஆணையத்திலிருந்து தாங்கள் பெறும் அடிப்படை ஊதியத்தின் முப்பது சதவீதத்தை ஒரு வருடத்திற்கு தாமாக முன் வந்து குறைத்துக் கொண்டுள்ளனர்
தற்போது நம் நாடு, உலகின் பிற பகுதிகளைப் போலவே, கொவிட்-19 பெருந்தொற்றால் பாதிக்கப்பட்டுள்ளது. இந்த தொற்றுநோயின் பரவலைக் கட்டுப்படுத்துவதற்கும், பொது சுகாதாரத்திலும், தேசிய பொருளாதாரத்திலும் அதன் தாக்கத்தைக் குறைக்கவும், பல்வேறு நடவடிக்கைகளை எடுப்பதற்கான மகத்தான பணியில், அரசு மற்ற நிறுவனங்களுடன் இணைந்து ஈடுபட்டுள்ளது. அரசு மற்றும் அரசுசாரா அமைப்புகளால் எடுக்கப்பட்டு வரும் பல்வேறு நடவடிக்கைகளுக்கு அனைத்து மட்டங்களில் இருந்தும் பேருதவி தேவைப்படும் இந்த நிலையில், அரசு வழங்கும் சம்பள சுமையை குறைப்பது உள்ளிட்ட நடவடிக்கைகள் அரசுக்கு உதவியாக இருக்கும்.
மேற்கூறியவற்றைக் கருத்தில் கொண்டு, இந்தியத் தேர்தல் ஆணையத்தின் தலைமைத் தேர்தல் ஆணையர் திரு. சுனில் அரோரா மற்றும் தேர்தல் ஆணையர்கள் திரு. அசோக் லாவாசா மற்றும் திரு. சுஷில் சந்திரா ஆகியோர் ஆணையம் தமக்கு வழங்கி வரும் அடிப்படை ஊதியத்தின் முப்பது சதவீதத்தை, வரும் 2020 ஏப்ரல் 1 முதல் ஒரு வருட காலம், தானாக முன் வந்து குறைக்க முடிவு செய்துள்ளனர்.
வெளியுறவுத்துறை அமைச்சகம்
மஹாகாளி ஆற்றின் குறுக்கே தார்சுலா  – தார்சுலா  இடையே பாலம் கட்டுவதற்காக இந்தியா-நேபாளம் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டத்தில், மஹாகாளி ஆற்றின் குறுக்கே தார்சுலா  – தார்சுலா  இடையே பாலம் கட்டுவதற்காக இந்தியா-நேபாளம் இடையேயான புரிந்துணர்வு ஒப்பந்தத்திற்கு ஒப்புதல் அளிக்கப்பட்டுள்ளது.
இந்த ஒப்பந்தம் மூலம், இரு நாடுகளிடையேயான நட்புறவு மேலும் வலுப்பெறும்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1788007
மின்னணு மற்றும் தகவல் தொழில்நுட்பம்
UMANG செல்போன் ஆப் மூலம் இந்திய வானிலை ஆராய்ச்சி மையத்தின் வானிலைச் சேவைகள்
அரசின் சேவைகளை ஆன்லைனில் கிடைக்கச் செய்வதன் மூலம் குடிமக்களின் வாழ்வை எளிதாக்குவதற்கான பல்வேறு முயற்சிகளை MeitY எடுத்து வருகிறது. டிஜிட்டல் இந்தியா செயல்திட்ட முயற்சிகளை மேம்படுத்தும் வகையில் இந்திய வானிலை ஆராய்ச்சி மையத்தின் சேவைகளை ``UMANG App'' மூலம் அளிக்க MeitY ஏற்பாடு செய்துள்ளது.
இந்திய வானிலை ஆராய்ச்சி மையத்தின் http://mausam.imd.gov.in இணையதளத்தில் பதிவிடப்பட்டுள்ள பின்வரும் 7 சேவைகள் UMANG செல்போன் செயலியில் இடம் பெற்றிருக்கும்:
(- இப்போதைய வானிலை - 150 நகரங்களில் இப்போதைய வெப்ப நிலை, ஈரப்பதம், காற்றின் வேகம், திசை குறித்த தகவல்கள் தினமும் 8 முறை அளிக்கப்படுகிறது. சூரிய உதயம்/ சூரியன் மறைதல் மற்றும் நிலவு உதயம் / நிலவு மறைதல் நேரங்களும் தெரிவிக்கப்படும்.
- நவ்காஸ்ட் - இப்போதைய தகவல் என்ற இந்தப் பிரிவில், இந்தியாவில் 800 இடங்கள் மற்றும் மாவட்டங்களில் உள்ளூர் பகுதி சார்ந்த வானிலை மாற்றங்கள், அவற்றின் தீவிரத்தன்மை குறித்த தகவல்கள் இந்திய வானிலை ஆய்வு மையத்தின் மாநில வானிலை ஆராய்ச்சி மையங்கள் மூலம் அளிக்கப்படும். வானிலை மோசமாக இருந்தால், அதன் தாக்கம் பற்றியும் எச்சரிக்கை தகவலில் இடம் பெறும்.
- நகருக்கான முன்னறிவிப்பு - இந்தியாவில் சுமார் 450 நகரங்களில், கடந்த 24 மணி நேரத்தில் நிலவிய வானிலை மற்றும் 7 நாட்களுக்கான வானிலை முன்னறிவிப்பு தகவல்கள் இடம் பெற்றிருக்கும்.
- மழை அளவு தகவல்கள் - அகில இந்தியாவில் மாவட்ட அளவிலான மழையளவுகள், தினசரி, வாராந்திர, மாதாந்திர மற்றும் ஒட்டுமொத்தத் தகவல்கள் இடம் பெற்றிருக்கும்.
- சுற்றுலா முன்னெச்சரிக்கை - இந்தியாவில் சுமார் 100 சுற்றுலாத் தலங்களின் வானிலை நிலவரத்தில் கடந்த 24 மணி நேர நிலவரம், அடுத்த 7 நாட்களுக்கான முன்னெச்சரிக்கைத் தகவல்கள் இடம் பெற்றிருக்கும்.
- எச்சரிக்கைகள்- மோசமான வானிலை நெருங்குவது பற்றி குடிமக்களை எச்சரிக்கும் தகவல் அளிக்கப்படும். அது சிவப்பு, ஆரஞ்சு, மஞ்சள் என நிறக்குறியீடுகள் தரப்பட்டதாக இருக்கும். சிவப்பு நிறக்குறியீடாக இருந்தால் மிக மோசமான பாதிப்பு என்ற வகைப்பாட்டுக்குரியது என அர்த்தம். அடுத்த ஐந்து நாட்களுக்கான தகவலாக, அனைத்து மாவட்டங்களுக்கும் தினமும் 2 முறை இந்தத் தகவல் அளிக்கப்படும்.
- புயல் - புயல் குறித்த பின்தொடர்தல் தகவல்கள் மற்றும் எச்சரிக்கைகள் அளிக்கப்படும். எந்த இடத்தில், எந்த நேரத்தில் கடக்க வாய்ப்புள்ளது என்ற உத்தேசத் தகவல்களும் தெரிவிக்கப்படும். ஏற்படக் கூடிய தாக்கம் அடிப்படையிலான எச்சரிக்கைகள், பகுதி / மாவட்ட அளவிலானதாக அளிக்கப்படும். ஆபத்து ஏற்படும் எனக் கருதப்படும் பகுதிகளில் மக்களை வெளியேற்றுதல் உள்ளிட்ட ஆயத்த நடவடிக்கைகளை மேற்கொள்ள இது உதவிகரமாக இருக்கும்.
பழங்குடியினர் நலத்துறை அமைச்சகம்
செங்கோட்டையில் நடைபெற உள்ள சுதந்திர தின கொண்டாட்டங்களில் கலந்து கொள்ளவிருக்கும் முக்கிய பிரமுகர்கள் மற்றும் விருந்தினர்களுக்கு சுற்றுச்சூழலுக்கு உகந்த விசிறிகளை டிரைஃபெட் வழங்க உள்ளது
ஆகஸ்ட் ஒரு சிறப்பான மாதம். அதுவும், நாடு சுதந்திரம் பெற்று 75 ஆண்டுகள் ஆவதை குறிக்கும் வகையில் விடுதலையின் அம்ரித் மகோத்சவம் கொண்டாடப்படும் வேளையில் இது இன்னும் சிறப்பு மிக்கதாக ஆகிறது.
தற்சார்பு இந்தியா இயக்கத்தின் ஒரு பகுதியாக, பழங்குடியினரின் வருவாய் மற்றும் வாழ்வாதாரங்களை ஆதரிப்பதற்காக டிரைஃபெட் தொடர்ந்து முயற்சிகளை எடுத்து வருகிறது. பழங்குடி கைவினைக் கலைஞர்களை அங்கீகரித்து அவர்களது வாழ்வாதாரத்திற்கு ஊக்கமளிக்கும் ஒரு சிறிய பங்களிப்பாக, செங்கோட்டையில் நடைபெற உள்ள பிரதமர் பங்கேற்கும் சுதந்திர தின கொண்டாட்டங்களில் கலந்து கொள்ளவிருக்கும் முக்கிய பிரமுகர்கள் மற்றும் விருந்தினர்களுக்கு சுற்றுச்சூழலுக்கு உகந்த கைகளால் செய்யப்பட்ட விசிறிகளை பாதுகாப்பு அமைச்சகத்துடன் இணைந்து மீண்டும் ஒரு முறை டிரைஃபெட் வழங்க உள்ளது. நான்காவது வருடமாக இவ்வாறு செய்யப்படுகிறது.
ராஜஸ்தான், ஒடிசா, மேற்கு வங்கம், பீகார், குஜராத் மற்றும் ஜார்க்கண்ட் உள்ளிட்ட மாநிலங்களிலுள்ள கைவினை கலைஞர்களிடம் இருந்து கொள்முதல் செய்யப்பட்ட இந்த விசிறிகள், இயற்கை பொருட்களைக் கொண்டு செய்யப்பட்டவையாகும்.
இந்திய வீடுகளின் தவிர்க்க முடியாத அங்கமாக இருந்து வெப்பத்திலிருந்து நிவாரணம் அளித்த இந்த விசிறிகள் கடந்த காலத்தை நினைவுபடுத்தும்.
இந்த டிரைப்ஸ் இந்தியா விசிறிகள், நாடு முழுவதும் உள்ள டிரைப்ஸ் இந்தியா கடைகள் மற்றும் வர்த்தக தளத்திலும்  கிடைக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745845
தொலைதொடர்பு மற்றும் தகவல் தொழில்நுட்ப அமைச்சகம்
ஒவ்வொரு வருடமும் அக்டோபர் 9 அன்று கொண்டாடப்படும் உலக தபால் தினத்தில் இருந்து ஆரம்பிக்கும் தேசிய தபால் வார கொண்டாட்டங்களை இந்தியா போஸ்ட் இன்று தொடங்கியது
1874-ஆம் ஆண்டு பெர்னில் சர்வதேச தபால் சங்கம் தொடங்கியதை நினைவு கூறும் வகையில் இது கொண்டாடப்படுகிறது. மக்கள் மற்றும் தொழில்களின் அன்றாட செயல்பாடுகளில் தபால் துறை ஆற்றும் பங்கு, நாடுகளின் சமூக மற்றும் பொருளாதார வளர்ச்சியில் அதன் பங்களிப்பு ஆகியவை குறித்த விழிப்புணர்வை உருவாக்குவதே உலக தபால் தினத்தின் நோக்கமாகும்.
இதற்கு ஒரு படி மேலே சென்று, இந்திய தபால் துறை இதை வாரம் முழுக்க கொண்டாடுகிறது. தபால் சேவைகளைப் பற்றிய விழிப்புணர்வை தேசிய அளவில் ஏற்படுத்துவதற்காக பல்வேறு நிகழ்ச்சிகள் மற்றும் செயல்பாடுகளை தபால் துறை நடத்துகிறது.
இந்த ஆண்டு, அக்டோபர் 9 உலக தபால் தினமாகவும், அக்டோபர் 10 வங்கியியல் தினமாகவும், அக்டோபர் 12 தபால் ஆயுள் காப்பீட்டு தினமாகவும், அக்டோபர் 13 தபால் வில்லைகள் சேகரிப்பு தினமாகவும், அக்டோபர் 14 தொழில் வளர்ச்சி தினமாகவும், அக்டோபர் 15 கடிதங்கள் தினமாகவும் கொண்டடப்படுகின்றன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663170
-----
(Visitor Counter : 139
பெண்கள் மற்றும் குழந்தை நலன் அமைச்சகம்
அங்கன்வாடி சேவைகள்
மாநிலங்களவையில் கேள்வி ஒன்றுக்கு எழுத்துபூர்வமாக இன்று பதிலளித்த மத்திய பெண்கள் மற்றும் குழந்தைகள் மேம்பாட்டு அமைச்சர் திருமதி ஸ்மிருதி இராணி கீழ்காணும் தகவல்களை தெரிவித்தார்.
அங்கன்வாடி சேவைகளின் கீழ் ஆறு சேவைகளின் தொகுப்பு, அதாவது,  துணை ஊட்டச்சத்து;  முன்பள்ளி முறைசாரா கல்வி;  ஊட்டச்சத்து மற்றும் சுகாதாரக் கல்வி;  நோய்த்தடுப்பு;  சுகாதார பரிசோதனை; மற்றும்  பரிந்துரை சேவைகள், நாடு முழுவதும் உள்ள அங்கன்வாடி மையங்களின் மூலம் 0-6 வயதுக்குட்பட்ட குழந்தைகள், கர்ப்பிணிப் பெண்கள் மற்றும் பாலூட்டும் தாய்மார்கள் என அனைத்து தகுதியான பயனாளிகளுக்கும் வழங்கப்படுகின்றன.
இத்திட்டத்தின் கீழ் 2018-19-ம் ஆண்டில் 70374122 குழந்தைகள், 17186549
கர்ப்பிணிப் பெண்கள் மற்றும் பாலூட்டும் தாய்மார்கள் என மொத்தம் 87560671 பேரும், 2019-20-ம் ஆண்டில் 68630173 குழந்தைகள், 16874975
கர்ப்பிணிப் பெண்கள் மற்றும் பாலூட்டும் தாய்மார்கள் என மொத்தம் 85505148 பேரும், 2020-21-ம் ஆண்டில் 67509696 குழந்தைகள், 15673127
கர்ப்பிணிப் பெண்கள் மற்றும் பாலூட்டும் தாய்மார்கள் என மொத்தம் 83182823 பேரும், 2020-21-ம் ஆண்டில் 2021 ஜூன் 30 வரை 73691025 குழந்தைகள், 16925928 கர்ப்பிணிப் பெண்கள் மற்றும் பாலூட்டும் தாய்மார்கள் என மொத்தம் 90616953 பேரும் பயனடைந்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1794741
----
(Visitor Counter : 170